Rad Bieleho dvojkríža

Rad bieleho dvojkríža je vyznamenanie zriadené zákonom NR SR č. 37/1994 z 2. februára 1994 o štátnych vyznamenaniach. Zapožičiava sa občanom iných štátov, ktorí sa mimoriadnym spôsobom zaslúžili o Slovenskú republiku.

Rad bieleho dvojkríža má dva druhy – občiansky a vojenský; každý z nich má tri triedy. Pri zapožičiavaní jednotlivých tried sa vychádza z miery zásluh toho, komu sa rad zapožičiava.

Rad I. triedy 

Insígnie občianskeho a vojenského druhu I. triedy radu tvorí: radový kríž, veľká radová stuha, radová hviezda a radová stužka.

Radový kríž má priemer , je razený zo striebra, pozlátený. Lícna strana kríža je vyplnená bielym smaltom, ramená kríža sú lemované striebrom. Pod krížom je štít vyplnený červeným smaltom a olemovaný je pozláteným olivovým vencom, spod ktorého vybieha päť cípov polhviezdy. Cípy hviezdy tvoria pozlátené plastické lúče. Na rube kríža je v strede plastický štátny znak Slovenskej republiky, okolo ktorého je do kruhu umiestnený nápis SLOVENSKÁ REPUBLIKA, a matričné číslo. Kríž visí na pozlátenom závese, ktorý má priemer . Kríže občianskeho a vojenského druhu sa vzájomne líšia heraldickým stvárnením závesov. Závesom sa kríž upína na veľkú radovú stuhu pod dvojitú ozdobnú mašľu.

Kríž občianskeho druhu má pozlátený záves tvorený tromi plastickými lipovými listami na štylizovanej podložke.

Kríž vojenského druhu má pozlátený záves tvorený tromi plastickými lipovými listami na štylizovanej podložke v strede s dvoma prekríženými mečmi.

Veľká radová stuha je hodvábna, modro-červeno-modrá, s pomerom farieb 3/8:2/8:3/8, dlhá , široká . Veľká radová stuha sa nosí cez pravé plece k ľavému boku. V mieste, kde sa jej konce križujú na ľavom boku, je pripevnená dvojitá ozdobná mašľa.

Radová hviezda má priemer , je razená zo striebra, pozlátená, v priereze mierne oblo profilovaná. Osemcípu hviezdu tvoria plastické lúče, z ktorých najväčší vytvára cíp hviezdy. Na lícnej strane je v strede hviezdy dvojramenný kríž vyplnený bielym smaltom, ramená kríža sú lemované striebrom. Pod krížom je štít vyplnený červeným smaltom a olemovaný pozláteným olivovým vencom. Na rube hviezdy je v strede plastický štátny znak Slovenskej republiky, okolo ktorého je do kruhu umiestnený nápis SLOVENSKÁ REPUBLIKA, matričné číslo a pripínacia ihlica.

Radová stužka je hodvábna, modro-bielo-modrá, s pomerom farieb 3/8:2/8:3/8, dlhá , široká . V strede stužky je miniatúra, ktorú tvorí dvojkríž vyplnený bielym smaltom. Pod krížom je štít vyplnený červeným smaltom a olemovaný pozláteným olivovým vencom s priemerom . Stužka je napnutá na pravouhlej lište, na rube s pripínacou ihlicou.

Laureáti

1995 
 Jozef Tomko, kardinál, prefekt Kongregácie pre evanjelizáciu Sv. Stolice
 Štefan Boleslav Roman in memoriam, bývalý predseda Svetového kongresu Slovákov

1997 
 Aleksander Kwaśniewski, prezident Poľska
 Oscar Luigi Scalfaro, prezident Talianska
 Angelo Sodano, kardinál
 Andrew Bertie, Veľmajster Zvrchovaného rádu maltézskych rytierov
 Petar Stojanov, prezident Bulharska

1998 
 Thomas Klestil, prezident Rakúska

2000 
 Constantin Stephanopoulos, prezident Grécka
 Emil Constantinescu, prezident Rumunska
 Árpád Göncz, prezident Maďarska
 Juan Antonio Samaranch, predseda MOV
 Franz König, kardinál

2001 
 Max van der Stoel, vysoký komisár OBSE
 Emile Lahoud, prezident Libanonu
 Milan Kučan, prezident Slovinska
 Fernando Cardoso, prezident Brazílie
 Ricardo Escobar, prezident Čile
 Fernando de la Rúa, prezident Argentíny
 Stjepan Mesić, prezident Chorvátska
 Johannes Rau, prezident SRN

2002 
 Karol XVI. Gustáv, švédsky kráľ
 Juan Carlos I., španielsky kráľ
 Carlo Azeglio Ciampi, prezident Talianska
 Ion Illiescu, prezident Rumunska
 veľkovojvoda Henri, Luxemburské veľkovojvodstvo

2003 
 Koloman Sokol, výtvarník
 Václav Havel, prezident Česka
 Jorge Sampaio, prezident Portugalska
 Janez Drnovšek, prezident Slovinska
 Askar Akajevič Akajev, prezident Kirgizska

2004 
 Günter Verheugen, komisár Európskej komisie
 Donald Johnston, bývalý generálny tajomník OECD
 armádny generál Heliodor Píka, ochranca demokracie in memoriam

2005 
 Tarja Halonenová, prezidentka Fínska
 Arnold Rüütel, prezident Estónska

2006 
 Donald Johnston, bývalý generálny tajomník OECD

2007 
 Nursultan Nazarbajev, prezident Kazachstanu
 kráľovná Sofia, Španielsko
 JUDr. Ján Bulík, in memoriam, krajan z bývalej Juhoslávie, národovec, účastník protifašistického odboja 	
 Holandská kráľovná Beatrix
 Tassos Papadopoulos, prezident Cypru
 Giorgio Napolitano, prezident Talianska
 Rudolf Vrba, in memoriam za účasť v protinacistickom odboji s nasadením vlastného života

2008 
 Alžbeta II., kráľovná Spojeného kráľovstva

2009 
 Lech Kaczyński, prezident Poľskej republiky
 Jaap de Hoop Scheffer, generálny tajomník NATO

Rad II. triedy 
Insígnie občianskeho a vojenského druhu II. triedy radu tvorí: radový kríž s náhrdelníkovou stuhou, radová hviezda a radová stužka (pozri ich zobrazenie).

Radový kríž má priemer , je razený zo striebra, pozlátený. Kríž občianskeho a vojenského druhu je heraldicky stvárnený rovnako ako radový kríž I. triedy. Kríž sa nosí na náhrdelníkovej stuhe.

Náhrdelníková stuha je hodvábna, modro-červeno-modrá, s pomerom farieb 3/8:2/8:3/8, dlhá , široká .

Radová hviezda má priemer , je razená zo striebra, pozlátená, heraldicky stvárnená rovnako ako radová hviezda I. triedy. Radová hviezda sa nosí na ľavej strane občianskeho odevu.

Radová stužka je stvárnená rovnako ako radová stužka I. triedy. Na miniatúre je strieborný olivový veniec.

Laureáti

1994 
 Eugene Andrew Cernan, americký astronaut

1996 
 Karol Strmeň, básnik
 Michael John Novak, krajan
 Michael Perrin, veľvyslanec Francúzska
 Sergej Vladimirovič Jastržembskij, veľvyslanec Ruska
 René Victor Franken, veľvyslanec Juhoafrickej republiky 
 Filip Šedivý, veľvyslanec Česka
 Mihai Dinucu, veľvyslanec Rumunska
 Maximilian Pammer, veľvyslanec Rakúska 
 Thang Zhanqing, veľvyslankyňa Číny
 Denis Banneel, veľvyslanec Belgicka
 Theodor Russell, veľvyslanec USA
 Leo Danihels

1997 
 Ivica Tomič, veľvyslanec Chorvátska
 Aydin Sahinbas, veľvyslanec Turecka
 Ján Papánek in memoriam
 Jerzy Korolec, veľvyslanec Poľska
 Heike Zenker, veľvyslankyňa SRN
 Koloman Sokol, akademický maliar
 Emanuel Bőhm in memoriam
 Josef Švejcar in memoriam
 Georgios Zavvos, veľvyslanec Delegácie Európskej komisie
 Edita Gruberová, operná speváčka 
 Ermanno Squadrilli, veľvyslanec Talianska

1998 
 Ludwig Hoffmann von Rumerstein, veľký komtúr Zvrchovaného rádu maltézskych rytierov
 Albrecht Freiher von Boeselager, hlavný špitálnik Zvrchovaného rádu maltézskych rytierov
 Andrzej Majkowski, zástupca vedúceho Kancelárie prezidenta Poľska
 Luigi Dossena, apoštolský nuncius na Slovensku
 Helmut Liedermann, veľvyslanec Zvrchovaného rádu maltézskych rytierov
 Jenő Boros, veľvyslanec Maďarska
 Ralph R. Johnson, veľvyslanec USA
 Hugo Gajus Scheltema, veľvyslanec Holandska na Slovensku
 Herbert Neumayer, viceprezident Rakúsko-slovenskej spoločnosti
 John Karch, riaditeľ Slovak American Informational Council
 Paul Girod, podpredseda Finančného výboru Senátu Francúzska
 Jean – Philippe Dovin, vojenský druh, náčelník štábu armád Ozbrojených síl Francúzska
 John L. Mica, kongresman USA

1999 
 Benjamin A. Gilman, kongresman USA
 Ludger Buerstedd, veľvyslanec SRN
 Tchao-Miao-Fao, veľvyslanec Číny
 Tomáš Baťa ml., veľkopodnikateľ 
 Albert Turot, diplomat Francúzska

2000 
 Nurettin Nurkan, veľvyslanec Turecka
 Lal Dingliana, veľvyslanec Indie – neprevzal

2001 
 Gabriele Matzner – Holzerová, veľvyslankyňa Rakúska
 Vassilios Ikkossipentarchos, veľvyslanec Grécka
 Gheorghe Dinica, veľvyslanec Rumunska
 Jose Wilson Siguera Camposo, guvernér štátu Tocantins (Brazília)
 Jani Milčakov, veľvyslanec Bulharskay
 William V. Roth Jr, bývalý senátor USA
 Wolfgang Roth, viceprezident Európskej investičnej banky
 Egone Ratzenberger, diplomat
 Štefan Osuský, diplomat, in memoriam
 Gjuro Deželić, veľvyslanec Chorvátska

2002 
 Estanislao de Grandes Pascual, veľvyslanec španielska
 Mons. Jean Louis Tauran, arcibiskup, tajomník štátneho sekretariátu Svätej stolice pre vzťahy so štátmi
 Alexander Georgijevič Akseňonok, veľvyslanec Ruska
 Miklós Boros, veľvyslanec Maďarskej republiky 
 Henk J. W. Soeters, veľvyslanec Holandska
 Vladimir Anatolievič Jakovlev, gubernátor Petrohradu
 Frank Lambach, veľvyslanec Nemecka
 Fernand Halbart, honorárny konzul SR v Belgicku

2003 
 Georges Vaugier, veľvyslanec Francúzska
 Karl Peter Wilhelm, predseda predstavenstva Volkswagen Slovakia
 Jan Komornicki, odchádzajúci veľvyslanec Poľska
 Yuan Guisen, odchádzajúci veľvyslanec Číny

2004 
 Viktor Volodymyrovyč Medvedčuk, vedúci administratívy prezidenta Ukrajiny 
 Luca Del Balzo Di Presenzano, veľvyslanec Talianska
 Jurij Olexandrovič Rylač, veľvyslanec Ukrajiny
 Eric van der Linden, veľvyslanec Delegácie Európskej komisie
 Rudolf Slánský, veľvyslanec ČR
 Stan Mikita, bývalý hokejista slovenského pôvodu
 František Bím, ochranca demokracie, švajčiarsky občan 
 Alois Kubíček, ochranca demokracie, kanadský občan

2005 
 Miroslav Kopečny, veľvyslanec Srbska a Čiernej Hory
 Uta Mayer-Schalburgová, veľvyslankyňa SRN
 Folker Weissgerber, člen predstavenstva koncernu Volkswagen
 dedičný veľkovojvoda Luxemburského veľkovojvodstva Guillaume
 John Edwin Mroz, prezident a zakladateľ East West Institute

2006 
 Martin Bolldorf, veľvyslanec Rakúska
 Laurent Louis Stokvis, veľvyslanec Holandska

2007 
 Rodolphe Meaker Vallee, veľvyslanec USA
 Henryk Józef Nowacki, apoštolský nuncius na Slovensku

2008 
 Gregor Papuček, básnik
 Ondrej Štefanko, in memoriam, spisovateľ, organizátor národnostného života Slovákov v Rumunsku

2009 
 Józef Ciągwa, vedec pedagóg, organizátor krajanského života Slovákov v Poľsku

2010 
 Alexander Michajlovič Fadin, účastník bojov za oslobodenie Slovenska počas 2. svetovej vojny
 Vladimír Romanovič Lebedev, účastník bojov za oslobodenie Slovenska počas 2. svetovej vojny
 Georgij Afanasjevič Zverev, účastník bojov za oslobodenie Slovenska počas 2. svetovej vojny
 Alexander Ivanovič Udaľcov, mimoriadny a splnomocnený veľvyslanec Ruska

2013 
 Bartolomej I., konštantínopolský arcibiskup a ekumenický patriarcha.

2014 
 Catherine Ashtonová, vysoká komisárka pre zahraničnú a bezpečnostnú politiku EÚ (ministerka zahraničných vecí EÚ)

Rad III. triedy 
Insígnie občianskeho a vojenského druhu III. triedy radu tvorí: radový kríž s náhrdelníkovou stuhou a radová stužka (pozri ich zobrazenie).

Radový kríž má priemer , je razený zo striebra, pozlátený. Kríž občianskeho a vojenského druhu je heraldicky stvárnený rovnako ako radový kríž II. triedy. Kríž sa nosí na náhrdelníkovej stuhe, ktorá je rovnaká ako stuha II. triedy.

Radová stužka je stvárnená ako radová stužka II. triedy. Na miniatúre je bronzový olivový veniec. Stužka sa nosí na ľavej strane občianskeho odevu, a to len vtedy, ak nahrádza nosenie iných radových insígnií.

Laureáti

1998 
 Emil Wagner
 Wendy W. Luersová
 Meda Mladková
 Norbert Kinski, radca Zvrchovaného rádu maltézskych rytierov
 Jacek Baluch, filológ
 Wojciech Czajka, zástupca riaditeľa Medzinárodného odboru Kancelárie prezidenta Poľska 	
 Jerzy Chmielewski, slavista
 Marek Grela, zástupca vedúceho úradu na MZV PR
 Jan Komornicki, veľvyslanec Poľska
 Jadwiga Podrygallo
 Janusz Siatkowski, profesor slavistiky
 Henryk Kuč, riaditeľ EXBUD
 Zenon Bryk, vojenský druh
 Julian N. Niemczyk, bývalý veľvyslanec USA v ČSSR
 Paul Friedrich von Fuhrherr

2000 
 Folker Weissgerber, predseda dozornej rady Volkswagen
 Michal Duger
 Zuzana Chalupová, insitná maliarka, Juhoslávia

2001 
 Walter Rochel, veľvyslanec Delegácie Európskej komisie
 Tuletai Suleimenov veľvyslanec Kazachstanu
 Peter Paulíček, brazílsky Slovák
 Anton Hrubý, argentínsky Slovák
 Daniel Compagnoni, predseda Asociácie Slovakia
 Lena Jégerová, barónka

2002 
 Josef Byrtus, generálny konzul Českej republiky
 Malikus Suamin, veľvyslanec Indonézie
 Sergio de Queiroz Duarte, veľvyslanec Brazílie

2003 
 Margaret Huberová, odchádzajúca veľvyslankyňa Kanady
 Hervé Marseille, primátor francúzskeho mesta Meudon
 Georges Koch, zástupca primátora mesta Meudon
 Magdaléna Hajóssyová, operná speváčka

2004 
 Sir Bernard Schreier
 Otto Sagner, nemecký kníhkupec

2005 
 generálmajor vo výslužbe Ivan Schwarz
 Gerard Hendrik Meulensteen, honorárny konzul SR v Holandskom kráľovstve pre oblasť Eindhoven
 prof. Sir Derek W. Bowett, CBE, QC LLD, FBA 
 Toyojiro Soejima, mimoriadny a splnomocnený veľvyslanec Japonska

2006 
 David O’Keeffe, profesor na University College London, expert na právo európskej
 Ryszard Siwiec, in memoriam, občan Poľskej republiky 
 Alain Pellet, profesor na univerzite Paríž X-Nanterre, expert na medzinárodné právo

2007 
 Corneliu Barborica, slovakista v Rumunsku
 Joe Veselsky, írsky krajan, účastník protifašistického odboja

2008 
 Eduard Kabát, za propagáciu SR v zahraničí a dlhoročnú činnosť v prospech krajanskej komunity v Argentíne

2009 
 Ailsa Rosemary May Domanová, aktivistka pri pomoci vdovám veteránov západného odboja

2010 
 Juraj Fatran, propagátor dobrého mena SR v zahraničí
 Gila Fatranová, propagátorka dobrého mena SR v zahraničí

2013 
 Ľudomír Molitoris, za činnosť v prospech slovenskej menšiny v Poľsku

Referencie

Iné projekty

Externé odkazy 
 Stránky slovenského prezidenta
 State Honours
 Zákon z 6. novembera 2008 o štátnych vyznamenaniach Slovenskej republiky

 
Slovenské rady a vyznamenania